Document ID: /roh_data/filtered/Billingualer_Corpus_interleaved-de-rm.jsonl.gz/1456

This is a text translated from German to Rumantsch Grischun.
Ständerat soll nationalrätlichen Entscheid zu den Assistenzdiensten der Armee korrigieren

Die Bündner Regierung setzt sich dafür ein, dass die Armee auch in Zukunft Assistenzdiensteinsätze für zivile Behörden ausführen darf. In der Sommersession hatte der Nationalrat im Rahmen der Revision des Militärgesetzes eine Ergänzung vorgenommen, wonach für die Armee die Wahrnehmung voraussehbarer und dauerhafter Assistenzdienste ausgeschlossen ist. In einem Schreiben an die Mitglieder des Ständerates kritisiert die Regierung diesen Entscheid des Nationalrats. Dieser hätte zur Folge, dass internationale Konferenzen in Genf, grosse Sportanlässe wie die Euro 2008, das World Economic Forum in Davos und andere in nationalem Interesse liegende Veranstaltungen ähnlicher Grössenordnungen nicht mehr durchgeführt werden könnten. Die Kantone sind nicht in der Lage, die für die Sicherstellung einer ordnungsgemässen Durchführung solcher Veranstaltungen erforderlichen Polizeikräfte bereit zu stellen.

Mit Befriedigung und Genugtuung hat die Regierung vom Beschluss der ständerätlichen Vorberatungskommission Kenntnis genommen, auch in Zukunft die Wahrnehmung vorhersehbarer und dauerhafter Assistenzdiensteinsätze der Armee zuzulassen. Die Regierung ersucht die Mitglieder des Ständerats, sich diesem Beschluss der Kommission anzuschliessen. Dadurch können auch in Zukunft nationale Grossanlässe und Veranstaltungen mit internationaler Ausstrahlung in der Schweiz durchgeführt werden, hält die Regierung in ihrem Brief an die Ständeratsmitglieder fest.

Aus Gemeinden und Regionen

- Davos:

Das Projekt "Waldweg Bünda-Ischlag-Büelenberg" der Landschaft Davos Gemeinde wird genehmigt und mit einem Beitrag von höchstens 1'461'600 Franken unterstützt.

- Abwasserverband Mittelprättigau:

Dem Abwasserverband Mittelprättigau wird an die Sanierung und Erweiterung der Abwasserreinigungsanlage Dalvazza ein Beitrag von höchstens 151'735 Franken zugesichert.

- Lumbrein:

An den Neubau des Wanderwegs der Pro Val Lumnezia von Lumbrein nach Sontg Andriu mit der Brücke Val Mulin wird ein Beitrag von 74'000 Franken entrichtet.

- Fläsch:

In Fläsch wird innerorts flächendeckend die Höchstgeschwindigkeit auf 30 km/h festgelegt und eine "Tempo-30-Zone" mit Einbezug der Kantonsstrasse eingeführt. Gleichzeitig wird die Innerortssignalisation bei der westlichen Dorfeinfahrt um ca. 50 Meter in Richtung Bad Ragaz versetzt. Zudem wird auf der St. Luzisteig das bestehende Innerortsregime mit der Höchstgeschwindigkeit 60 km/h um ca. 100 Meter in Richtung Balzers verschoben.

- Saas i.P.:

Die Gesamtrevision der Ortsplanung der Gemeinde Saas i.P. vom 29. Juni 2007 wird mit Vorbehalten genehmigt.

- Tarasp:

Die am 25. Juni 2007 von der Gemeinde Tarasp beschlossene projektbezogene Nutzungsplanung "Hotel Tarasp" wird mit Vorbehalten, Auflagen und Korrekturen genehmigt.

Kantonsbeiträge an verschiedene Institutionen

- ARGO Stiftung:

Das von der ARGO Stiftung Bündnerische Werkstätten und Wohnheime für Behinderte eingereichte Projekt für den Umbau und die Sanierung der Kantine der ARGO Werkstätte in Chur wird genehmigt. An die anrechenbaren Kosten wird ein Baubeitrag von maximal 248'640 Franken zugesichert.

- Verein Ludotheken Graubünden:

Der Verein Ludotheken Graubünden erhält für das Betriebsjahr 2008 eine Unterstützung in der Höhe von 20'000 Franken.

Strassenprojekte

Die Regierung hat insgesamt 2'680'000 Franken für den Bau und die Sanierung der folgenden Strassenabschnitte bewilligt:

- A13 Nationalstrasse: Baumeisterarbeiten Tunnel San Bernardino

- Lugnezerstrasse: Belagsarbeiten Ilanz - Cumbel

- Obersaxerstrasse: Belagsarbeiten Ilanz - Flond

- Prättigauerstrasse: Baumeisterarbeiten Umfahrung Küblis

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 10.07.2008

Il cussegl dals chantuns duai curreger la decisiun dal cussegl naziunal davart ils servetschs d'assistenza da l'armada

La regenza grischuna s'engascha per il fatg che l'armada dastga far er en l'avegnir lavurs per autoritads civilas en il rom da ses servetschs d'assistenza. En il rom da la revisiun da la lescha militara durant la sessiun da stad aveva il cussegl naziunal fatg ina cumplettaziun tenor la quala i fiss stà exclus per l'armada da far servetschs d'assistenza previsibels e permanents. En ina brev a las commembras ed als commembers dal cussegl dals chantuns crititgescha la regenza questa decisiun dal cussegl naziunal. La consequenza da quai fiss che conferenzas internaziunalas a Genevra, occurrenzas grondas da sport sco la euro 2008, il forum economic mundial WEF a Tavau ed autras occurrenzas ch'èn d'in interess naziunal e che han ina dimensiun cumparegliabla na pudessan betg pli vegnir realisadas. Ils chantuns n'èn betg en cas da metter a disposiziun las forzas polizialas ch'èn necessarias per garantir ina realisaziun regulara da talas occurrenzas.

Cun satisfacziun ha la regenza prendì enconuschientscha da la decisiun da la cumissiun predeliberanta dal cussegl dals chantuns da permetter a l'armada da far er en l'avegnir servetschs d'assistenza previsibels e permanents. La regenza supplitgescha las commembras ed ils commembers dal cussegl dals chantuns da sustegnair questa decisiun da la cumissiun. Uschia possian vegnir realisadas en Svizra er en l'avegnir occurrenzas grondas naziunalas ed occurrenzas cun in'attracziun internaziunala punctuescha la regenza en sia brev a las commembras ed als commembers dal cussegl dals chantuns.

Da vischnancas e da regiuns

- Tavau:

Il project "via da guaud Bünda-Ischlag-Büelenberg" da la vischnanca da Tavau vegn approvà e sustegnì cun ina contribuziun da maximalmain 1'461'600 francs.

- Consorzi per aua persa dal Partenz central:

Al consorzi per aua persa dal Partenz central vegn garantida ina contribuziun da maximalmain 151'735 francs per sanar e per engrondir la serenera da Dalvazza.

- Lumbrein:

La construcziun nova da la senda da viandar da la Pro Val Lumnezia da Lumbrein a Sontg Andriu cun la punt sur la Val Mulin vegn sustegnida cun ina contribuziun da 74'000 francs.

- Fläsch:

En il vitg da Fläsch vegn fixada la sveltezza maximala a 30 km/h ed introducida ina "zona da tempo 30", e quai cun integrar la via chantunala. Il medem mument vegn la signalisaziun dal cumenzament dal vitg tar l'entrada dal vitg al vest spustada per circa 50 meters en direcziun da Bad Ragaz. Sin la via dal St. Luzisteig vegn ultra da quai la zona "en il vitg" existenta nua ch'i vala la sveltezza maximala da 60 km/h spustada per ca. 100 m en direcziun da Balzers.

- Saas:

La revisiun parziala da la planisaziun locala da la vischnanca da Saas dals 29 da zercladur 2007 vegn approvada cun tschertas resalvas.

- Tarasp:

La planisaziun d'utilisaziun "hotel Tarasp" che sa referescha al project e ch'è vegnida decidida ils 25 da zercladur 2007 da la vischnanca da Tarasp vegn approvada cun cundiziuns e cun resalvas sco er cun tschertas correcturas.

Contribuziuns chantunalas a differentas instituziuns

- Fundaziun ARGO:

Il project ch'è vegnì inoltrà da la ARGO fundaziun "center grischun per lavuratoris e per dimoras da persunas impedidas" e che cumpiglia ina midada da construcziun e la sanaziun da la cantina dals lavuratoris da la ARGO a Cuira vegn approvà. Als custs imputabels vegn garantida ina contribuziun da construcziun da maximalmain 248'640 francs.

- Uniun da las ludotecas dal Grischun:

Per l'onn da gestiun 2008 survegn l'uniun da las ludotecas dal Grischun ina contribuziun da sustegn da 20'000 francs.

Projects da vias

La regenza ha approvà totalmain 2'680'000 francs per construir e per sanar ils suandants trajects da vias:

- via naziunala A13: lavurs d'impressari, tunnel dal San Bernardin

- via da la Lumnezia: lavurs da cuvrida, Glion - Cumbel

- via da Sursaissa: lavurs da cuvrida, Glion - Flond

- via dal Partenz: lavurs d'impressari, sviament da Küblis

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 10.07.2008